VENDIM
Nr. 533, datë 8.7.2020

PËR DISA NDRYSHIME NË VENDIMIN NR. 313, DATË 1.7.2002,  TË KËSHILLIT TË MINISTRAVE, “PËR CAKTIMIN E STRUKTURËS, TË NUMRIT TË PUNONJËSVE  DHE SHPENZIMEVE BUXHETORE TË POLICISË SË BASHKISË DHE KOMUNËS”, TË NDRYSHUAR

Në mbështetje të nenit 100 të Kushtetutës dhe të nenit 17, të ligjit nr. 8224, datë 15.5.1997, “Për organizimin dhe funksionimin e policisë së bashkisë dhe komunës”, të ndryshuar, me propozimin e ministrit të Brendshëm, Këshilli i Ministrave

VENDOSI:

I. Në lidhjen bashkëlidhur vendimit nr. 313, datë 1.7.2002, të Këshillit të Ministrave, të ndryshuar, bëhen ndryshimet, si më poshtë vijon:
1. Në pikën 19, të kreut XXXIV, numri maksimal i punonjësve të Policisë Bashkiake, për Bashkinë Tiranë, bëhet 500 (pesëqind) veta.
[bookmark: _GoBack]2. Numri i përgjithshëm i punonjësve të Policisë Bashkiake bëhet, gjithsej, 1 387 (një mijë e treqind e tetëdhjetë e shtatë) veta.
II. Ngarkohet Ministria e Brendshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

